paragraph_text: Mark C, punog imena Medium Mark C Hornet je bio srednji tenk Britanskog Carstva (današnje Ujedinjeno Kraljevstvo) dizajniran tijekom Prvog svjetskog rata. Mark C je trebao imati veliku ulogu kao važan dio planova za slom njemačkog otpora u godini 1919. No, rat je završio prije nego što je Medium Mark C bio spreman i samo 36 primjeraka je bilo blizu dovršenja pred kraj rata, a dovršeni su nakon primirja. Ovi tenkovi tvorili su glavnu opremu britanskih tenkovskih snaga sve do 1923. godine. Ukupno je proizvedeno 45 primjeraka.B. T. White, "British tanks 1915-1945", London, 1963., str. 34.